Document ID: /roh_data/filtered/fineweb-2-filterrobots_roh.jsonl.gz/57281

Il chantun Grischun sustegna en l'avegnir tuttas razzas da chauns da protecziun da muntaneras e betg mo las duas razzas che la Confederaziun sustegna. Uschia survegnan las cultivaturas ed ils cultivaturs ils medems meds da promoziun sco quellas e quels che dovran ils chauns da protecziun da muntaneras uffizials.
La regenza grischuna ha relaschà in mussavia ed in program davart la protecziun da muntaneras cun chauns. Dal 2021 fin il 2026 metta il Grischun a disposiziun per quest program 2,5 milliuns francs. Da quai surpiglia la Confederaziun 1 milliun.